Zdena Studenková

Mgr. art. Zdena Studenková (* 19. máj 1954, Bratislava) je slovenská televízna a divadelná herečka. Bývalá manželka režiséra Stanislava Párnického.

Hrala v mnohých filmoch, televíznych inscenáciách a seriáloch.

V roku 1995 jej vyšiel hudobný album Dotyky noci. Hrala aj v muzikáloch na Novej scéne, v Košiciach, v Nitre aj v Prahe. V súčasnosti hrá v Činohre SND v inscenáciách Ruské denníky, Bál, Scény zo života režiséra (Ingmara Bergmana).

V roku 2004 bola členkou poroty súťaže Miliónové dievča TV JOJ, v televízii Markíza stvárnila jednu z hlavných postáv seriálu Medzi nami a účinkovala v slovenskej verzii seriálu Ordinácia v ružovej záhrade ako MUDr. Eva Páleníková.

Životopis

Detstvo a dospievanie 
Zdena Studenková sa narodila 19.mája 1954 v Bratislave, žila v Mierovej kolónii na Tylovej 25. Jej rodičia pracovali v Chemických závodoch Juraja Dimitrova, otec ako technik a mama ako účtovníčka. V roku 1963 keď mala Zdena iba 9 rokov jej zavreli otca, súviselo to s procesom so skupinou Edelweissšpeciálna nemecká vojenská jednotka, ktorá v zime 19441945 bojovala proti partizánom. Dostal 8 rokov ale v roku 1968 ho pustili na amnestiu. 

Počas tých rokov, keď žila iba s mamou a babičkou bola podľa jej vlastných slov ako "pes Cerberus" a od svojej mamy odháňala každého nápadníka. Zdena to kvôli otcovi nemala ľahké ani v škole, riaditeľka jej dávala jasne najavo, že je dcérou väzňa. Po prepustení jej otca sa rodičia rozviedli a s mamou sa potĺkali po podnájmoch, otec ostal v Mierovej kolónii. 

Medzi jej najobľúbenejšie predmety v škole patrila slovenčina, kreslenie a telesná výchova. Počas základnej školy navštevovala rôzne krúžky: nemčina, klavír, gymnastika. 

V júni 1969 sa jej mama rozhodla, že emigrujú do Viedne, pretože na Slovensku chcela všetko skončiť, aj vzhľadom k otcovi a začať tam nový život. Vo Viedni sa však nezdržali dlho, keďže Zdena už mala papier, že je prijatá na Strednú umeleckopriemyselnú školu (ŠUP-ka) odbor fotografia a tak prinútila svoju mamu aby sa vrátili späť na Slovensko. Nechýbalo veľa a Zdenka by vôbec nevyštudovala fotografiu. V čase keď Zdenka končila základnú školu sa písali kádrové posudky a jej riaditeľka školy napísala odporúčanie do pásovej výroby. Našťastie mala skvelú triednu učiteľku a tá povedala jej mame aby našla nejakú protekciu na ŠUP-ke.

Po maturite na ŠUP-ke (1972) chcela študovať dejiny umenia a estetiku na Univerzite Komenského ale opäť sa pozeralo na jej kádrový profil a tak si dala prihlášku na VŠMU, keďže počas ŠUP-ky chodila do fotokomory k hercovi Jánovi Klimovi, keďže jej spolužiak bol jeho syn  a on ju celé 4 roky prehováral, že ona musí byť herečka. No už počas strednej školy nakrútila jeden krátkometrážny film o Andrejovi Sládkovičovi kde hrala Marínu.

Už počas štúdia na VŠMU dostávala Zdena veľké úlohy v divadle ale aj v televízii. Jej spolužiakmi boli: Jozef Vajda, Štefan Kožka, Štefan Mandžár, Ľudmila Mandžárová, Iveta Kožková, Anna Maľová, Ján Zachar a režiséri: Juraj Nvota, Juraj Tkáč, Zdeno Dřínovský, Edo Gutler. 

Po skončení VŠMU (19721977)  nastúpila na Novú scénu (19771978). Po roku prestúpila na našu prvú scénu do Slovenského národného divadla (SND) kde pracovala do roku 1994 pretože chcela hrať v muzikáloch na Novej scéne. Rok a pol bola na Novej scéne, potom ešte chvíľu na voľnej nohe, potom sa vrátila späť do Národného kde účinkuje dodnes.

Osobný život 
Prvýkrát bola vydatá za svojho spolužiaka zo ŠUP-ky Ivana Kostroňa. Manželstvo však vydržalo iba 9 mesiacov pretože Zdena ešte netúžila byť matkou zatiaľ čo Ivan už dieťa chcel. Dokonca Zdena v knihe Jána Štrassera priznala, že s Ivanom bola tehotná, no išla na interrupciu. V roku 1979 Zdenu obsadil do televízneho filmu Stanislav Párnický. Otehotnela s ním a vzali sa, boli spolu 13 rokov. Ich spoločná dcéra Simona (*1980) niesla rozvod svojich rodičov veľmi ťažko. Zdena sa pre rozvod rozhodla preto, lebo mala pocit, že pri ňom strašne rýchlo starne ale aj preto, že na Novej scéne spoznala dirigenta Branislava Kostku. S Braňom Kostkom je dodnes, bývajú na bratislavskej Kolibe a patria medzi najstabilnejšie a najkrajšie páry v slovenskom šoubiznise aj napriek vekovému rozdielu.

Filmografia

Knihy 
 Zdena Studenková: Recepty so štipkou hereckého korenia, Ikar, 2004, ISBN 80-551-0888-9,
 Zdena Studenková: Nové recepty so štipkou hereckého korenia, Ikar, 2006, ISBN 80-551-0888-9
 Zdena Studenková, Ján Štrasser: Som herečka, Forza Music, 2006, ISBN 80-968475-5-4

Referencie

Iné projekty

Externé odkazy 
 
 
 Predstavenia podľa sezón na webe Slovenského národného divadla

Zdroj 
Zdena Studenková, Ján Štrasser: Som herečka, Forza Music, 2006, ISBN 80-968475-5-4

Slovenské dabingové herečky
Slovenské divadelné herečky
Slovenské filmové herečky
Slovenské televízne herečky
Slovenské herečky divadelných muzikálov
Autori kuchárskych kníh
Absolventi Vysokej školy múzických umení
Osobnosti z Bratislavy